Էդվարդ Նալբանդյանը վերահաստատել է Հայաստանի դիրքորոշումը, որ խաղաղ բանակցություններն այլընտրանք չունեն, և անհրաժեշտ է անցկացնել ինտենսիվ բանակցություններ համանախագահների առաջարկությունների հիման վրա: Ինչպես նաև նա նշել է քայլերը, որոնք Ադրբեջանը պետք է կատարի խաղաղության գործընթացն առաջ մղելու համար: «Եթե Բաքուն հետևիհամանախագահների՝ հրադադարը խստորեն հարգելու կոչերին, կատարի նախկինում ձեռքբերված պայմանավորվածությունները, վերահաստատի իր հանձնառությունը համանախագահներիկողմից առաջարկված հիմնախնդրի կարգավորման սկզբունքերին և կառուցողաբար ներգրավվիբանակցային գործընթացում, ապա դա ճանապարհ կհարթի խաղաղության գործընթացն առաջմղելու և ստատուս քվոն փոխելու համար»,-հայտարարել է արտգործնախարարը: